  Анжелика Тихонова корреспондент 2019-тӥ арын Удмуртие 74 выль школа автобусъёс вуизы. Берпуметӥ 50 машинаослэсь усьтонъёссэс туннэ, 27-тӥ толсуре, Ижкарын сётӥзы. Ужрадэ ивортодэтъя «Удмуртия» агентсволэн корреспондентэз но вуылӥз. Туэ ми автобусъёслы вань кулэяськонмес ворсам. Ми выль маршрутъёсты ворсам. 10 арлэсь кема ужам но ялан тӥяськись техникаез ужысь куштӥм Анастасия Муталенко, Удмуртиысь кивалтэтлэн тӧроезлэн воштӥсезТуала школа автобусъёсын ГЛОНАСС сӧзнэт пуктэмын. Со транспортлэсь ветлон сюрессэ чакланы луонлык сётэ. Котькуд пуконлэн утись еэз вань, соос нылпиослэн пӧртэм ӝуждалазыя тупатыны чакламын. Автобусъёс шунытэсь, каньылэн пырон-потон понна лёгэт лэсьтэмын. Усьтэм ӧсъёсын транспорт интыысьтыз уз вырӟы. Машинаос час ӵоже 60 иськемозь ӝоглыкен гинэ ветлыны быгато Тросэз автобусъёс Удмуртиысь ёросъёсы кошкозы. Соосты кулэяськонъёсъя висъязы: кытын ке транспортсы вужмемын, кытын ке воксё ӧй вал Тужгес трос автобусъёс Дэри ёрос басьтоз Ньыль автобусъёсты улосвыл коньдонэн басьтӥзы. 33 машинаос федерацилэсь «Обновление автобусов» программая вуизы. Эшшо 37-зэ лизингъя басьтӥзы. 86 миллион манет пала тыр огкыл 4 арлы гожтэмын, коньдэтын уксё чакламын. Вуоно арлы элькунлэн кулэяськонэз - 50 автобус.  Тегъёс: Дышетон Ижкар Удмуртия пиналъёс школаос автобусъёс АнастасияМуталенко 100ар  